

ATVIRAS KONKURSAS (SUPAPRASTINTAS)
,,PAVIRŠINIŲ NUOTEKŲ VALYMO ĮRENGINIŲ APTARNAVIMO PASLAUGOS“
PIRKIMO SĄLYGOS

1.1. Perkantysis subjektas yra UAB „Birštono vandentiekis“ (toliau tekste – Užsakovas, arba Perkantysis subjektas), vykdydamas šį viešąjį pirkimą (toliau – Pirkimas), numato įsigyti paviršinių nuotekų valymo įrenginių aptarnavimo paslaugas (toliau – Paslauga).
1.2. Pirkimas vykdomas vadovaujantis Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Įstatymas), Lietuvos Respublikos civiliniu kodeksu (toliau – Civilinis kodeksas), kitais vandentvarkos srities perkančiųjų subjektų pirkimus reglamentuojančiais teisės aktais bei šiais Pirkimo dokumentais.
1.3. Perkantysis subjektas yra pridėtinės vertės mokesčio (toliau – PVM) mokėtojas. 
1.4. Pirkimas vykdomas elektroniniu būdu Centrinės viešųjų pirkimų informacinės sistemos (toliau - CVP IS) priemonėmis, kur užtikrinta nediskriminuojanti tiekėjų, visiems prieinama ir suderinta su visuotinai naudojamomis informacinių ir ryšių technologijų priemonėmis, neribojanti tiekėjų galimybių dalyvauti Pirkimo procedūroje neribota, visapusė, tiesioginė ir neatlygintina prieiga prie paskelbtų Pirkimo dokumentų.
1.5. Šis Pirkimas nėra rezervuotas pagal Įstatymo 35 ir 36 str. nuostatas.
1.6. Šiame pirkime Perkantysis subjektas nenumato skelbti savanoriško ex ante skaidrumo skelbimo.
1.7. Pasiūlymą gali pateikti kiekvienas suinteresuotas tiekėjas, dalyvių skaičius skelbiamame konkurse neribojamas.
1.8. Perkantysis subjektas užtikrina, kad vykdant Pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.
1.10. Pirkimo dokumentai parengti lietuvių kalba, yra tikslūs, aiškūs, be dviprasmybių, kad tiekėjai galėtų pateikti pasiūlymus, o Perkantysis subjektas – nupirkti tai, ko reikia. Planuojant Pirkimą ir jam rengiantis nesiekiama išvengti Įstatyme nustatytos tvarkos taikymo ar dirbtinai sumažinti konkurenciją, šiuo Pirkimu nėra nepagrįstai sudarytos palankesnės ar nepalankesnės sąlygos tam tikriems tiekėjams.
1.11. Vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Aplinkos apsaugos kriterijų taikymo vykdant žaliuosius pirkimus tvarkos aprašo patvirtinimo“ 4.4.4 papunkčiu, pirkimo vykdytojas savarankiškai nustato su pirkimo objektu susijusius aplinkos apsaugos kriterijus, taikydamas šiame papunktyje nustatytus aplinkosauginius principus.
1.11.1. Atsižvelgiant į perkamų paviršinių nuotekų valymo įrenginių aptarnavimo paslaugų pobūdį, pirkimui taikomas Aplinkos apsaugos kriterijų taikymo vykdant žaliuosius pirkimus tvarkos aprašo 4.4.4.1 papunktyje nustatytas aplinkosauginis principas – paslaugai teikti sunaudojama mažiau gamtos išteklių ir (ar) naudojamos pakartotinai panaudotos ir (ar) perdirbtos medžiagos.
1.11.2. Teikdamas paslaugas tiekėjas privalo racionaliai naudoti paslaugai teikti reikalingus gamtos išteklius, eksploatacines ir kitas medžiagas. Eksploatacinės medžiagos, atsarginės dalys, filtravimo ir sorbcinės medžiagos bei kitos paslaugai teikti naudojamos priemonės turi būti naudojamos tik tokiais kiekiais, kurie būtini tinkamam paslaugų suteikimui ir paviršinių nuotekų valymo įrenginių tinkamam funkcionavimui užtikrinti.
1.11.3. Kai techniniu požiūriu yra galimybė pasirinkti lygiavertes medžiagas ar priemones, pirmenybė teikiama toms, kurių sudėtyje yra pakartotinai panaudotų ir (ar) perdirbtų medžiagų arba kurios, pasibaigus jų naudojimui, gali būti pakartotinai panaudotos ir (ar) perdirbtos.
1.11.4. Paslaugų teikimo metu susidariusios atliekos, įskaitant iš paviršinių nuotekų valymo įrenginių pašalintą dumblą, naftos produktų ir kitų teršalų likučius, panaudotas filtravimo ar sorbcines medžiagas, turi būti tvarkomos Lietuvos Respublikos teisės aktų nustatyta tvarka. Tiekėjas privalo užtikrinti jų atskirą surinkimą, tinkamą laikymą ir perdavimą teisę tokias atliekas tvarkyti turintiems atliekų tvarkytojams.
1.11.5. Tiekėjas paslaugų teikimo metu privalo imtis priemonių, kad paviršinių nuotekų valymo įrenginių aptarnavimo metu naudojamos medžiagos, teršalai, naftos produktai ir kitos medžiagos nepatektų į aplinką, paviršinius vandens telkinius ar dirvožemį.
1.11.6. Tiekėjas, Perkančiajam subjektui pareikalavus, turi pateikti dokumentus, pagrindžiančius šių aplinkos apsaugos kriterijų laikymąsi, įskaitant informaciją apie panaudotas eksploatacines medžiagas, atsargines dalis ir kitus išteklius bei susidariusių atliekų perdavimą teisę jas tvarkyti turintiems atliekų tvarkytojams.
1.11.7. Šie aplinkos apsaugos kriterijai taikomi paslaugų teikimo metu ir yra privalomi tiekėjui visą pirkimo sutarties galiojimo laikotarpį.
2. PIRKIMO OBJEKTAS
[bookmark: _Hlk95124816]2.1. Šio Pirkimo objektas yra – paviršinių nuotekų valymo įrenginių aptarnavimo paslaugas. BVPŽ kodas – 90481000-2 – Nuotekų įrenginių eksploatavimas.
2.2. Paslaugų sąrašas (pavadinimai) ir preliminarūs Paslaugų kiekiai (apimtys), kurie gali kisti, yra nurodyti techninėje specifikacijoje priedas Nr.1.
2.3. Pirkimas į atskiras dalis neskaidomas. Tiekėjas privalo pateikti pasiūlymą, apimantį visus Pirkimo dokumentuose nurodytus Pirkimo objekto Paslaugai.
2.4. Pateikdamas savo pasiūlymą, Tiekėjas sutinka su visais Pirkimo dokumentų reikalavimais, pirkimo sutarties sąlygomis, ir bendrosiomis bei konkrečiosiomis šio Pirkimo sutarties sąlygomis. 
2.5. Tiekėjams neleidžiama pateikti alternatyvių pasiūlymų. 
2.6. Tiekėjai padengia visas išlaidas, susijusias su pasiūlymų parengimu ir pateikimu. Perkantysis subjektas nėra atsakingas už šias išlaidas, neatsižvelgiant į Pirkimo eigą ar rezultatus. 
2.7. Paslaugų atlikimo vieta – Birštono savivaldybė.

3. TIEKĖJŲ PAŠALINIMO PAGRINDŲ NEBUVIMO IR KVALIFIKACIJOS REIKALAVIMAI
	3.1 Tiekėjui pašalinimo pagrindai nenustatomi. Tiekėjas, tiekėjų grupės, subtiekėjai ir kitų ūkio subjektų kvalifikacija dėl teisės verstis atitinkama veikla bus tikrinama arba tikrinama ne visa apimtimi, Tiekėjas įsipareigoja, kad pirkimo sutartį vykdys tik tokią teisę turintys asmenys. Perkančiajam subjektui Tiekėjas turės pateikti atitikimą įrodančius dokumentus. 
3.2 Tiekėjo atitiktis nustatytiems kvalifikacijos reikalavimams tikrinama tik galimai laimėjusio Tiekėjo atžvilgiu, teisės aktuose ir pirkimo dokumentuose nustatyta tvarka. Tiekėjui nustatyti kvalifikacijos reikalavimai:
	Eil. Nr.
	Kvalifikacijos reikalavimas
	Pateikiami dokumentai 

	1.
	Tiekėjas yra registruotas ir turi teisę verstis veikla, reikalinga pirkimo sutarčiai vykdyti.
	Lietuvos Respublikoje registruoto tiekėjo (juridinio asmens) Lietuvos Respublikos juridinių asmenų registro išplėstinio išrašo kopiją ar įstatų (aktualios įstatų redakcijos) atitinkamos dalies kopiją; 
Tiekėjo (fizinio asmens) teisę verstis nuotekų valymo veikla patvirtinančių dokumentų ar kitų dokumentų, kuriuose būtų nurodyta tiekėjo vykdoma veikla, kopijas;
Dokumentai, patvirtinantys teisę verstis pirkimo objektui reikalinga veikla, pateikiami kartu su pasiūlymu.

	2.
	Tiekėjas privalo pateikti dokumentus, patvirtinančius jo teisę ir kompetenciją teikti perkamas paviršinių nuotekų valymo įrenginių aptarnavimo paslaugas. Tiekėjas turi turėti pakankamus žmogiškuosius, techninius ir materialiuosius išteklius tinkamam paslaugų teikimui užtikrinti, įskaitant įrangą, reikalingą paviršinių nuotekų valymo įrenginių valymui, priežiūrai, teršalų ir (ar) susidariusių nuosėdų pašalinimui bei išvežimui.
Tiekėjas privalo užtikrinti, kad paslaugas teikiantys specialistai turėtų reikiamą kvalifikaciją ir kompetenciją paviršinių nuotekų valymo įrenginių techninei priežiūrai ir aptarnavimui atlikti.
Jeigu paslaugų teikimui tiekėjas pasitelkia subrangovus ar kitus ūkio subjektus, tiekėjas privalo pateikti informaciją apie pasitelkiamus subjektus ir dokumentus, patvirtinančius jų turimus išteklius, kompetenciją ir teisę atlikti jiems pavestas paslaugas.

	Tiekėjas pateikia: 
paslaugas teiksiančių specialistų sąrašą, nurodant jų pareigas ir kvalifikaciją / kompetenciją;
pagrindinės paslaugoms teikti turimos techninės įrangos sąrašą, nurodant įrangos pavadinimą ir paskirtį;
jeigu paslaugoms teikti bus naudojama ne Tiekėjui priklausanti įranga arba pasitelkiami kiti ūkio subjektai – dokumentus, patvirtinančius galimybę naudotis reikalinga įranga ir (ar) kitų ūkio subjektų pajėgumais.

	3.
	Tiekėjas turi turėti galimybę visą pirkimo sutarties vykdymo laikotarpį teisėtai perduoti paslaugų teikimo metu susidarančias pavojingąsias ir (ar) nepavojingąsias atliekas, įskaitant naftos produktais užterštą dumblą, naftos produktų ir kitų teršalų likučius bei kitas paviršinių nuotekų valymo įrenginių aptarnavimo metu susidarančias atliekas, atliekų tvarkytojui, turinčiam teisę tvarkyti atitinkamos rūšies atliekas.
Tiekėjas kartu su pasiūlymu turi pateikti galiojančią sutartį su atliekų tvarkytoju arba kitą dokumentą, patvirtinantį Tiekėjo galimybę perduoti nurodytas atliekas teisę jas tvarkyti turinčiam atliekų tvarkytojui.
Atliekų tvarkytojas turi būti įregistruotas Atliekų tvarkytojų valstybės registre (ATVR) ir turėti teisę vykdyti atitinkamų atliekų tvarkymo veiklą pagal teisės aktų reikalavimus.
Jeigu Tiekėjas numato atliekų surinkimui, vežimui ir (ar) tvarkymui pasitelkti kitą ūkio subjektą, Tiekėjas pasiūlyme turi nurodyti tokį ūkio subjektą ir pateikti dokumentus, patvirtinančius jo teisę vykdyti atitinkamą veiklą.
	Pateikiama galiojanti sutartis su atliekų tvarkytoju arba kitas lygiavertis dokumentas, patvirtinantis Tiekėjo galimybę perduoti paslaugų teikimo metu susidariusias naftos produktais užterštas atliekas, dumblą ir (ar) kitas pavojingąsias atliekas teisę jas tvarkyti turinčiam atliekų tvarkytojui.
Taip pat pateikiami atliekų tvarkytojo duomenys (pavadinimas, juridinio asmens kodas), pagal kuriuos Perkantysis subjektas gali patikrinti jo registraciją Atliekų tvarkytojų valstybės registre (ATVR) ir teisę vykdyti atitinkamą atliekų tvarkymo veiklą.

	4.
	Teikėjas paslaugų vykymo metu taiko efektyvias aplinkos apsaugos vadybos užtikrinimo priemones.
Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti. Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti. Subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.	Pateikiama aplinkos apsaugos vadybos sistemą EMAS arba kitą aplinkos apsaugos vadybos sistemą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba, atlikdamas supaprastintus pirkimus ar įstatymų prieduose nurodytų socialinių ir kitų specialiųjų paslaugų pirkimus, taiko kitas lygiavertes aplinkos apsaugos vadybos užtikrinimo priemones.
CVP IS priemonėmis pateikiama skaitmeninė dokumento kopija.
	[bookmark: _Hlk94692374]Pateikiama aplinkos apsaugos vadybos sistemą EMAS arba kitą aplinkos apsaugos vadybos sistemą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba, atlikdamas supaprastintus pirkimus ar įstatymų prieduose nurodytų socialinių ir kitų specialiųjų paslaugų pirkimus, taiko kitas lygiavertes aplinkos apsaugos vadybos užtikrinimo priemones.
CVP IS priemonėmis pateikiama skaitmeninė dokumento kopija.



4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
4.1. Jeigu Pirkimo procedūrose dalyvauja jungtinės veiklos pagrindu susivienijusi tiekėjų grupė, jie kartu su pasiūlymu turi pateikti jungtinės veiklos sutarties skaitmeninę kopiją. Jungtinės veiklos sutartyje turi būti nurodyta: tiekėjų grupės sudėtis, kiekvieno tiekėjų grupės dalyvio įsipareigojimai vykdant numatomą su Pirkėju sudaryti sutartį, šių įsipareigojimų vertės dalis, išreikšta procentiniu dydžiu, įeinanti į bendrą Pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajam subjektui pagal Sutartį nevykdymą. Taip pat jungtinės veiklos sutartyje turi būti numatyta, kuris tiekėjų grupės narys atstovauja tiekėjų grupei (yra įgaliojamas ūkio subjektų grupės vardu teikti pasiūlymą, su kuo Perkantysis subjektas turėtų bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją, laimėjus Pirkimą, – pasirašyti pirkimo sutartį su Perkančiuoju subjektu ir sutartyje nustatyta tvarka – pasirašyti Pirkimo sutartį, teikti sąskaitas - faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su Sutarties vykdymu susijusius dokumentus (įgaliotas dalyvis) ir kt.) bei nustatytas draudimas keisti tiekėjų grupės narių sudėtį iki Pirkimo sutarties sudarymo bei įrašyta nuostata, kad tiekėjai gali pakeisti tiekėjų grupės narį, tik gavę išankstinį raštišką Perkančiojo subjekto sutikimą. 
4.2. Perkantysis subjektas nereikalauja, kad ūkio subjektų grupės pateiktą pasiūlymą pripažinus laimėjusiu ir Perkančiajam subjektui pasiūlius sudaryti pirkimo sutartį ši ūkio subjektų grupė įgautų tam tikrą teisinę formą. 
4.3. Jungtinės veiklos sutartyje privalo būti įrašytas Tiekėjų grupės įsipareigojimas nekeisti jungtinės veiklos sutarties projekto įgyvendinimo metu.

[bookmark: _Hlk494889295]5. PASIŪLYMŲ RENGIMAS, PATEIKIMAS, KEITIMAS
5.1. Pateikdamas pasiūlymą (ir jo priedus), Tiekėjas sutinka su šiais Pirkimo dokumentais, technine specifikacija, Paslaugų kiekių apimtimis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Sutarties įvykdymui.
5.2. Kartu su pasiūlymu turi būti pateikiamas:
5.2.1. Nacionalinio saugumo reikalavimų atitikties deklaracija (4 priedas).
5.2.2. Tiekėjo (fizinio asmens) teisę verstis nuotekų valymo veikla patvirtinančių dokumentų ar kitų dokumentų, kuriuose būtų nurodyta tiekėjo vykdoma veikla, kopijos
5.2.3. Deklaracija (-os) dėl sutikimo būti subtiekėju (jei pasitelkiami), jei dalyvayja daugiau nei vienas tiekėjas.
5.2.4. Jungtinės veiklos sutarties kopija, jei vieną Pasiūlymą pateikia jungtinei veiklai susivienijusių Tiekėjų grupė; 
5.2.5. Įgaliojimas pasirašyti pasiūlymą (jei taikoma).
5.3. Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo reikalavimus.
5.4. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu: https://viesiejipirkimai.lt/epps/home.do. Pasiūlymai pateikti popierinėje laikmenoje vokuose bus grąžinami neatplėšti Tiekėjams ar grąžinami registruotu laišku ir nebus vertinami. Pasiūlymus gali teikti tik CVP IS registruoti Tiekėjai (nemokama registracija ). Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Visi dokumentai, pateikiami pasiūlyme, turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., atestatai, pažymos, licencijos, leidimai, ir pan.). Pateikiami dokumentai ir skaitmeninės dokumentų kopijos turi būti pateikti tokiu formatu, kuris leidžia juos atidaryti, peržiūrėti ir perskaityti įprastomis programinėmis priemonėmis. Pateikdamas skaitmenines dokumentų kopijas ir pasiūlymą pasirašydamas kvalifikuotu elektroniniu parašu, Tiekėjas patvirtina, kad pateiktos dokumentų kopijos yra tikros. Perkantysis subjektas turi teisę paprašyti pateikti dokumentų originalus.
5.5. Tiekėjo pasiūlymas bei kita korespondencija pateikiama lietuvių kalba (prie pasiūlymo pridedamiems priedams techninės charakteristikos, techninė dokumentacija turi būti pateikta lietuvių kalba). Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą (jei Pirkimo dokumentuose nenumatyta kitaip). Vertimas turi būti patvirtintas Tiekėjo ar jo įgalioto asmens parašu.
5.6. Pasiūlymą sudaro Tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (Perkantysis subjektas pasilieka sau teisę pareikalauti dokumentų originalų). 
5.7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei Tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
5.8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
5.9. Tiekėjas prisiima visas išlaidas, susijusias su pasiūlymo rengimu ir įteikimu, Perkantysis subjektas nėra atsakingas ar įpareigotas dėl šių išlaidų. Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi Pirkimas.
5.10. Tiekėjo pasiūlymo kaina turi apimti visas Pirkimo objekto Paslaugas ir visas su jų teikimu susijusias išlaidas, įskaitant klaidų ištaisymo išlaidas, mokesčius, muitus ir rinkliavas, mokėtinas pagal taikytinus teisės aktus ir Sutarties sąlygas.
5.11. Tiekėjai pasiūlyme gali nurodyti, kokia pasiūlyme pateikta informacija yra konfidenciali. Tokią informaciją sudaro komercinė (gamybinė) paslaptis (kuri apibrėžta LR civilinio kodekso 1.116 str. 1 d.) ir konfidencialieji pasiūlymų aspektai, kurie tiesiogiai ar netiesiogiai yra susiję su komercine (gamybine), t. y. ta informacija, kuri nėra viešai prieinama tretiesiems asmenims ir dėl to daro įtaką pasiūlyme nurodytos kainos (jos dalies) dydžiui, nuo kurio dažniausiai priklauso pasiūlymo komercinis naudingumas – galimybė pasiūlymą pateikusiam Tiekėjui būti paskelbtam Pirkimo laimėtoju. Informacija, kurią viešai skelbti įpareigoja Lietuvos Respublikos įstatymai, bei visą pasiūlymą sudaranti informacija negali būti Tiekėjo nurodoma kaip konfidenciali. Tiekėjų reikalavimu, Perkantysis subjektas turi juos supažindinti su kitų Tiekėjų pasiūlymais, išskyrus tą informaciją, kurią Tiekėjai nurodė kaip konfidencialią. Perkančiajam subjektui kilus abejonių, ar konkreti informacija pagrįstai nurodyta konfidencialia, Perkantysis subjektas turi teisę kreiptis į Tiekėją, prašydamas pagrįsti informacijos konfidencialumą. Tiekėjui nepateikus įrodymų, jog informacija pagrįstai nurodyta kaip konfidenciali, Perkantysis subjektas tokios informacijos nepripažįsta konfidencialia. Konfidencialia negalima laikyti informacijos, nurodytos Įstatymo 32 str. 2 d.
5.12. Pasiūlymas turi galioti ne trumpiau nei 35 d. nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta Pirkimo dokumentuose, t. y. 35 d.  nuo pasiūlymų pateikimo termino pabaigos. 
5.13. Pirkimo procedūrų metu Perkantysis subjektas turi teisę prašyti Tiekėjų pratęsti pasiūlymų galiojimo terminą iki konkrečiai nurodytos datos. Tiekėjas gali nesutikti pratęsti pasiūlymo galiojimo termino, neprarasdamas teisės į pasiūlymo galiojimo užtikrinimą, jeigu jo buvo reikalaujama.
5.14. Perkantysis subjektas turi teisę pratęsti pasiūlymų pateikimo terminą. Apie naują pasiūlymų pateikimo terminą Tiekėjai informuojami CVP IS priemonėmis, o kai taikoma – informacija paskelbiama Europos Sąjungos oficialiojo leidinio priedo TED duomenų bazėje.
5.15. Perkantysis subjektas neatsako dėl pasiūlymų, kurie nebuvo gauti ar gauti pavėluotai dėl telekomunikacijų priemonių darbo sutrikimų ar kitų nenumatytų atvejų. Perkantysis subjektas, gavęs pasiūlymą po nurodytos pasiūlymų pateikimo datos, apie tai informuoja Tiekėją, o tokio pasiūlymo nenagrinėja ir nevertina.
5.16. Pasiūlymai turi būti pateikti ne vėliau kaip iki skelbime nurodytos datos ir laiko. 
5.17 Kol nepasibaigė pasiūlymų pateikimo terminas, Tiekėjas gali pakeisti arba atšaukti savo pasiūlymą.
6. PASIŪLYMŲ ŠIFRAVIMAS
6.1. Tiekėjas gali užšifruoti CVP IS priemonėmis teikiamą pasiūlymą arba jo dalį, kurioje nurodyta pasiūlymo kaina. Pasiūlymų šifravimo tvarka ir instrukcijos skelbiamos Viešųjų pirkimų tarnybos interneto svetainėje: https://vpt.lrv.lt/lt/nauja-cvp-is-aktuali-nuo-2024-12-01/. 
6.2. Tiekėjas, nusprendęs pateikti užšifruotą pasiūlymą, turi:
6.2.1. ne vėliau nei iki pasiūlymų pateikimo termino pabaigos, naudodamasis CVP IS priemonėmis pateikti užšifruotą pasiūlymą (užšifruoti visus prisegamus pasiūlymo dokumentus) arba užšifruoti tik prisegamą užpildytą pasiūlymo dokumentą, kuriame nurodyta pasiūlymo kaina;
6.2.2 iki pasiūlymų vokų atplėšimo procedūros (posėdžio) pradžios, CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti Tiekėjo pateiktą užšifruotą pasiūlymą (toliau – slaptažodis);
6.2.3. Tiekėjui užšifravus visą teikiamą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkantysis subjektas negalėjo iššifruoti pasiūlymo, pasiūlymas bus laikomas nepateiktu ir nebus vertinamas.
6.3. Iškilus CVP IS techninėms problemoms, kai Tiekėjas neturi galimybės pateikti Perkančiajam subjektui slaptažodžio CVP IS susirašinėjimo priemonėmis, Tiekėjas turi teisę slaptažodį Perkančiajam subjektui pateikti kitomis priemonėmis pasirinktinai: Perkančiojo subjekto oficialiu elektroniniu paštu, raštu. Tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jos telefonu ir (arba) kitais būdais).
6.4. Tiekėjas pasiūlymo iššifravimo slaptažodį ne CVP IS susirašinėjimo priemonėmis gali pateikti tik tuo atveju, jeigu užfiksuota CVP IS techninė problema, dėl kurios daugiau kaip 10 registruotų naudotojų skirtingose organizacijose negali vykdyti būtinų funkcijų, pavyzdžiui, prisijungti prie CVP IS, naudotis susirašinėjimo funkcija ar pateikti pasiūlymų, ir apie šią problemą Viešųjų pirkimų tarnyba paskelbė informaciją savo interneto svetainėje. Tokiu atveju slaptažodis gali būti pateiktas Perkančiojo subjekto oficialiu elektroniniu paštu arba raštu.
7. PASIŪLYMŲ GALIOJIMO UŽTIKRINIMO REIKALAVIMAI

7.1. Pasiūlymo galiojimo užtikrinimas nereikalaujamas.

8. PIRKIMO DOKUMENTŲ PAAIŠKINIMAS IR PATIKSLINIMAS
8.1. Perkančiojo subjekto ir Tiekėjų paklausimai ir atsakymai vieni kitiems, atliekant Pirkimo procedūras, turi būti lietuvių kalba. Perkantysis subjektas visus gautus klausimus ir visus atsakymus į juos, visus kitus Pirkimo dokumentų paaiškinimus ir patikslinimus skelbs CVP IS, kur yra skelbiami visi šio Pirkimo dokumentai.
8.2. Perkantysis subjektas atsako tik CVP IS susirašinėjimo priemonėmis į kiekvieną Tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 dienoms iki pasiūlymų pateikimo termino pabaigos;
8.3. Perkantysis subjektas, paaiškindamas ar pataisydamas Pirkimo dokumentus, privalo užtikrinti Tiekėjų anonimiškumą, t. y. privalo užtikrinti, kad Tiekėjas nesužinotų kitų Tiekėjų, dalyvaujančių Pirkimo procedūrose, pavadinimų ir kitų rekvizitų.
8.4. Nesibaigus Pirkimo pasiūlymų pateikimo terminui, perkantysis subjektas savo iniciatyva gali paaiškinti (pataisyti) Pirkimo dokumentus CVP IS priemonėmis. Bet kokie patikslinimai ir pataisymai siunčiami ir skelbiami ne vėliau kaip likus 2 dienoms iki pasiūlymų pateikimo termino pabaigos.
8.5. Tuo atveju, kai pataisoma skelbime apie Pirkimą paskelbta informacija (jei taikomas), perkantysis subjektas privalo paskelbti skelbimo apie Pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį Tiekėjai, rengdami pasiūlymus, galėtų atsižvelgti į patikslinimus.
8.6. Bet kokia informacija, konkurso sąlygų paaiškinimai, pranešimai ar kitas perkančiojo subjekto ir Tiekėjo susirašinėjimas yra vykdomas tik CVP IS susirašinėjimo priemonėmis.
8.7. Perkantysis subjektas neketina rengti susitikimų su Tiekėjais dėl Pirkimo dokumentų paaiškinimų.
9. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪRA, VIETA IR LAIKAS 
9.1. Pirminis susipažinimas su CVP IS priemonėmis pateiktais Tiekėjų pasiūlymais vyks 30 min. po CVP IS nurodytos pasiūlymų pateikimo termino pabaigos. 
9.2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.
[bookmark: _Hlk3930678][bookmark: _Hlk3930659]10. PASIŪLYMŲ NAGRINĖJIMO, PALYGINIMO IR VERTINIMO PROCEDŪRA, ATMETIMO PRIEŽASTYS
[bookmark: _Hlk93014808]10.1. Pirkimui pasiūlymą pateikęs tiekėjas nuo pasiūlymo pateikimo momento yra laikomas pirkimo dalyviu (toliau – Dalyvis) ir bus laikomas suinteresuotu dalyviu tol, kol nebus galutinai pašalintas iš Pirkimo procedūros, tai yra kol jam nebus pranešta apie pasiūlymo atmetimą, ir kurio pašalinimas dėl pasibaigusio apskundimo termino nebegali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.
10.2. Perkantysis subjektas nevertins viso dalyvio pasiūlymo, jeigu patikrinęs jo dalį nustatys, kad pasiūlymas vadovaujantis Įstatymo reikalavimais turės būti atmetamas.
10.3. Nepriimtinu pasiūlymu bus laikomas toks pasiūlymas, kai:
10.3.1. Jis neatitinka Pirkimo dokumentuose nustatytų reikalavimų, įskaitant reikalavimus dėl tiekėjo kvalifikacijos;
10.3.2. Jame pasiūlyta kaina viršija Pirkimui skirtas lėšas, Perkančiojo subjekto nustatytas prieš pradedant pirkimo procedūrą;
10.3.3. Jis gautas pavėluotai;
10.3.4. Dėl jo Perkantysis subjektas turi įrodymų apie neleistino susitarimo ar korupcijos atvejus;
10.3.5.Jame pasiūlyta dalyvio nepagrįsta ar netinkamai pagrįsta neįprastai maža kaina ar sąnaudos (kai vertinama).
10.4. Netinkamu pasiūlymu bus laikomas toks pasiūlymas, kuris neatitinka Pirkimo objekto ir be esminių pakeitimų negalėtų patenkinti pirkimo dokumentuose nustatytų Pirkimo objektui keliamų Perkančiojo subjekto poreikių ir reikalavimų.
10.5. Pasirinkti vertinimo kriterijai Perkančiajam subjektui nesuteikia neribotos pasirinkimo laisvės, užtikrina veiksmingą tiekėjų konkurenciją, suformuluoti taip, kad tiekėjų pasiūlymuose pateiktos informacijos atitiktį nustatytiems pasiūlymų vertinimo kriterijams būtų galima patikrinti, o kilus abejonėms patikrinti tiekėjo pateiktos informacijos tikslumą ir įrodymus.
10.6. Perkantysis subjektas pasiūlymus nagrinėja ir vertina tokia tvarka - pirmiausia vertinama pasiūlyta per didelė, Perkančiajam subjektui nepriimtina kaina, pasiūlymų atitikimo Pirkimo dokumentuose nustatytiems reikalavimams, nesusijusiems su Pirkimo objektu, vertinimas, neįprastai maža kaina (kai vertinama), tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų (jeigu vertinama), ar šio dalyvio kvalifikacija atitinka nustatytus reikalavimus.
10.7. Vertinama, ar pasiūlyta kaina neviršija Pirkimui skirtų lėšų:
10.7.1 Laikoma, kad pasiūlyta kaina viršija Pirkimui skirtas lėšas, nustatytas Perkančiojo subjekto prieš pradedant Pirkimo procedūrą bei nurodytas perkančiojo subjekto Pirkimo dokumentuose. Perkantysis subjektas atmeta tokio tiekėjo pasiūlymą, informuoja tiekėją apie jo pasiūlymo atmetimą ir toliau tiekėjo pasiūlymo nevertina.
10.7.2. Jeigu ekonomiškai naudingiausiame pasiūlyme nurodyta kaina viršija Pirkimui skirtas lėšas, nustatytas Perkančiojo subjekto prieš pradedant Pirkimo procedūrą, ir Perkantysis subjektas Pirkimo dokumentuose nėra nurodęs Pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.
10.7.3. Pirkimui skirtų lėšų suma, nustatyta ir užfiksuota Perkančiojo subjekto rengiamuose dokumentuose prieš pradedant Pirkimo procedūras, gali būti keičiama, kai ji nėra nurodyta Pirkimo dokumentuose, Perkančiajam subjektui ekonomiškai naudingiausiame pasiūlyme nurodyta kaina yra priimtina ir Perkantysis subjektas gali pagrįsti šios kainos priimtinumą ir suderinamumą su racionalaus lėšų naudojimo principu.
10.8. Kai reikia, kreipiamasi dėl pasiūlymų paaiškinimų, patikslinimų ir pan.:
10.8.1. Jeigu dalyvis pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar šių dokumentų ar duomenų trūksta, Perkantysis subjektas, nepažeisdamas lygiateisiškumo ir skaidrumo principų, prašys tiekėjo šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
[bookmark: _Hlk63863302]10.8.2. Perkantysis subjektas, vertindamas pasiūlymus ir radęs pasiūlyme nurodytos kainos ar sąnaudų apskaičiavimo klaidų, prašo dalyvių per jo nurodytą terminą ištaisyti pasiūlyme pastebėtas aritmetines klaidas:
[bookmark: _Hlk63862794]10.8.2.1. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis, t. y. dalyvis negali keisti susipažinimo su pasiūlymais metu užfiksuotos kainos ar sąnaudų (kai taikomas fiksuotos kainos kainodaros metodas).
10.8.2.2. Taisydamas pasiūlyme nurodytas aritmetines klaidas, dalyvis gali taisyti susipažinimo su pasiūlymais metu užfiksuotą bendrą pasiūlymo palyginamąją kainą ar sąnaudas, įkainių sumą, kitas sudedamąsias dalis, tačiau negali keisti susipažinimo su pasiūlymais metu pateikto pradinio pasiūlyto įkainio (kai taikomas fiksuoto įkainio/fiksuoto įkainio su peržiūra kainodaros metodas). 
10.8.3. Perkantysis subjektas gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių Pirkimo dokumentų reikalavimų neatitinkantis pasiūlymas taptų atitinkantis Pirkimo dokumentų reikalavimus.
10.8.4. Perkantysis subjektas nenagrinėja dalyvio pasiūlymo patikslinimų ar paaiškinimų, pateiktų po susipažinimo su elektroninėmis priemonėmis pateiktais pasiūlymais termino, kurių Perkantysis subjektas nebuvo prašęs. Į tokius paaiškinimus ar patikslinimus nebus atsižvelgiama vertinant pasiūlymą.
10.9. Neįprastai maža pasiūlyta kaina:
10.9.1. Perkantysis subjektas gali reikalauti, kad dalyvis pagrįstų pasiūlyme nurodytų Paslaugų ar jų sudedamųjų dalių kainą arba sąnaudas, jeigu jos Perkančiojo subjekto vertinimu atrodo neįprastai mažos.
10.9.2. Perkantysis subjektas pasiūlymą, kuriame nurodyta neįprastai maža kaina ar sąnaudos, atmes, jei tiekėjas nepateiks tinkamų pasiūlytos mažiausios kainos ar sąnaudų pagrįstumo įrodymų.
[bookmark: _Hlk92357118]11.10. Pasiūlymai vertinami pagal ekonomiškai naudingiausio pasiūlymo vertinimo kriterijų: 
Mažiausią pasiūlytą Paslaugų bendrą kainą – įkainių sumą.
11.11. Tikrinama ir vertinama, ar galimai laimėjęs Tiekėjas neturi pirkimo dokumentuose nustatytų pašalinimo pagrindų ir ar jo kvalifikacija atitinka nustatytus reikalavimus.
11.11.1. Prieš nustatant laimėjusį pasiūlymą, nustačius galimą Pirkimo laimėtoją, Perkantysis subjektas kreipiasi į jį dėl aktualių dokumentų, patvirtinančių pašalinimo pagrindų nebuvimą ir atitiktį kvalifikacijos reikalavimams, pateikimo. Visų dalyvių kvalifikaciją patvirtinantys dokumentai netikrinami. Dokumentai, patvirtinantys teisę verstis pirkimo objektui reikalinga veikla, pateikiami kartu su pasiūlymu, jeigu pirkimo dokumentuose nenustatyta kitaip.
11.11.2. Dokumentams pateikti nustatomas protingas terminas, per kurį Tiekėjas gali juos gauti ir pateikti Perkančiajam subjektui. Jeigu pateikti dokumentai yra netikslūs, neišsamūs, klaidingi arba jų trūksta, Perkantysis subjektas prašo Tiekėjo juos patikslinti, papildyti arba paaiškinti per nustatytą protingą terminą, teisės aktuose nustatyta tvarka.
11.11.3. Nereikalaujama pateikti dokumentų, su kuriais Perkantysis subjektas gali tiesiogiai ir neatlygintinai susipažinti nacionalinėse duomenų bazėse, CVP IS arba kuriuos jau turi iš ankstesnių pirkimo procedūrų.
11.11.4. Užsienio valstybėse išduoti dokumentai pateikiami laikantis Lietuvos Respublikos teisės aktų ir taikomų tarptautinių susitarimų reikalavimų. Dokumentai legalizuojami arba tvirtinami pažyma „Apostille“ tik tais atvejais, kai toks patvirtinimas yra privalomas.
11.11.5. Tiekėjas pirkimo dokumentuose nustatytus kvalifikacijos reikalavimus turi atitikti pasiūlymų pateikimo termino pabaigoje, išskyrus teisės aktuose ar pirkimo dokumentuose nustatytus atvejus.
11.11.6. Perkantysis subjektas, kilus pagrįstų abejonių dėl Tiekėjo atitikties nustatytiems reikalavimams, turi teisę kreiptis į kompetentingas institucijas ar kitus informacijos šaltinius dėl reikiamos informacijos gavimo.
11.11.7. Galimo laimėtojo kvalifikacija ir pašalinimo pagrindų nebuvimas tikrinami pagal pirkimo dokumentuose nustatytus reikalavimus ir teisės aktų nustatyta tvarka. Jeigu Tiekėjas neatitinka nustatytų reikalavimų, jo pasiūlymas atmetamas.
11.12. Jeigu Tiekėjas, siekdamas atitikti kvalifikacijos reikalavimus, remiasi kito ūkio subjekto pajėgumais ir nustatoma, kad šis ūkio subjektas neatitinka jam nustatytų reikalavimų, Perkantysis subjektas reikalauja Tiekėjo jį pakeisti reikalavimus atitinkančiu ūkio subjektu teisės aktuose nustatyta tvarka.
11.13. Pašalinus Tiekėją iš pirkimo procedūros dėl neatitikties kvalifikacijos reikalavimams, jo pasiūlymas atmetamas ir, jeigu taikoma, toliau vertinamas pasiūlymų eilėje esantis Tiekėjas teisės aktų ir pirkimo dokumentų nustatyta tvarka.
11.14. Pasiūlymų atmetimo priežastys:
11.14.1. Dalyvio pateiktas galutinis pasiūlymas pripažįstamas nepriimtinu, kai dalyvio pasiūlyta kaina Perkančiajam subjektui nepriimtina;
11.14.2. Dalyvis pasiūlymą ar jo dalį pateikė ne CVP IS priemonėmis;
[bookmark: _Hlk85706653]11.14.3. Dalyvis pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad dalyvis pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
11.14.4. Dalyvis neatitinka minimalių kvalifikacijos reikalavimų, arba Perkančiojo subjekto prašymu nepateikė ar nepatikslino pateiktų netikslių ar neišsamių duomenų apie atitikimą;
11.14.5. Pasiūlymas neatitinka Pirkimo dokumentuose nustatytų reikalavimų, įskaitant kai dalyvis per Perkančiojo subjekto nurodytą terminą neištaisė aritmetinių klaidų ir (ar) nepaaiškino pasiūlymo, kai dalyvio pateikto pasiūlymo galiojimo terminas neatitinka Pirkimo dokumentuose nurodyto reikalaujamo pasiūlymo galiojimo termino;
11.14.6. Dalyvis pateikė netikslius, neišsamius Pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė ir, Perkančiojo subjekto prašymu, jų nepateikė per Perkančiojo subjekto nurodytą terminą;
11.14.7. Pateiktame pasiūlyme nurodyta kaina ar sąnaudos yra neįprastai mažos ir dalyvis, Perkančiojo subjekto prašymu, nepateikia tinkamų kainos ar sąnaudų pagrįstumo įrodymų ar per Perkančiojo subjekto nustatytą protingą terminą CVP IS priemonėmis nepateikia neįprastai mažos kainos ar sąnaudų pagrįstumo įrodymų;
11.14.8. Dalyvis apie nustatytų reikalavimų atitikimą yra pateikęs melagingą informaciją, kurią Perkantysis subjektas gali įrodyti bet kokiomis teisėtomis priemonėmis.
11.15. Apie pasiūlymo atmetimą ir tokio atmetimo priežastis dalyvis informuojamas raštu CVP IS priemonėmis.
12. PASIŪLYMŲ VERTINIMAS IR PALYGINIMAS, PASIŪLYMŲ EILĖ, LAIMĖTOJO NUSTATYMAS, SPRENDIMAS DĖL PIRKIMO SUTARTIES SUDARYMO, ATIDĖJIMO TERMINO TAIKYMO, INFORMAVIMAS APIE PIRKIMO PROCEDŪROS REZULTATUS
12.1. Taikoma fiksuoto įkainio su peržiūra kainodara. Pasiūlymo vertinimo metu vertinama tiekėjo pasiūlyta Paslaugų įkainių suma, apskaičiuojama tiekėjo pasiūlytus Paslaugų įkainius padauginus iš preliminarių Paslaugų kiekių.
12.2.  Perkantysis subjektas ekonomiškai naudingiausią pasiūlymą išrenka pagal mažiausios kainos kriterijų.
12.2.1.Ekonomiškai naudingiausiu pripažįstamas pasiūlymas, kurio pagal 12.1 punkte nustatytą tvarką apskaičiuota Paslaugų įkainių suma yra mažiausia.
12.3. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS pateiktas anksčiausiai. Tais atvejais, kai galutinį pasiūlymą pateikė tik vienas dalyvis, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šio konkurso sąlygose nustatytą tvarką.
12.4. Perkantysis subjektas laimėjusiais nustato ekonomiškai naudingiausius pasiūlymus kai pasiūlymai atitinka skelbime apie Pirkimą ir Pirkimo dokumentuose nustatytus reikalavimus, sąlygas ir kriterijus, nėra Tiekėjų pašalinimo pagrindų (jeigu vertinama), Tiekėjai atitinka kvalifikacijai keliamus reikalavimus, pasiūlymai patikslinti, papildyti, paaiškinti, pasiūlyta Perkančiajam subjektui priimtina kaina, pasiūlymų kaina nėra neįprastai maža (kai vertinama).
12.5. Perkantysis subjektas kandidatams ir dalyviams ne vėliau kaip per 3 darbo dienas raštu praneš apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, nurodys nustatytą pasiūlymų eilę, laimėjusį pasiūlymą. 
12.6. Jeigu laimėtojas nėra nustatomas, tais atvejais, kai Pirkimo procedūra buvo nutraukta, ar buvo paskelbta nesėkminga (kai per nustatytą terminą nepateikiamas nei vienas pasiūlymas arba visi tiekėjai atsiima pasiūlymus), ar nebuvo sudaryta pirkimo sutartis (kai atmetami visi pasiūlymai, pasibaigia pasiūlymų galiojimo laikas ir pirkimo sutartis nesudaroma dėl priežasčių, kurios priklauso nuo Tiekėjo arba Tiekėjas atsisako sudaryti pirkimo sutartį), Perkantysis subjektas taip pat nurodys priežastis, dėl kurių buvo priimtas sprendimas nesudaryti pirkimo sutarties, pradėti Pirkimą iš naujo.
12.7. Suinteresuoti dalyviai nuo perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiojo subjekto pateikti laimėjusį pasiūlymą.
12.10. Perkantysis subjektas dalyvio pasiūlymą, sudarytą Pirkimo sutartį, jos pakeitimus (jei tokių bus), išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį Tiekėjų konkurencijai, ne vėliau kaip per 15 dienų nuo Pirkimo pirkimo sutarties sudarymo ar jos pakeitimo, bet ne vėliau kaip iki pirmojo mokėjimo pagal ją pradžios Viešųjų pirkimų tarnybos nustatyta tvarka paskelbs CVP IS, išskyrus kai nebus techninių galimybių tokiu būdu paskelbti informacijos.
12.11. Pirkimo sutartis sudaroma nedelsiant, bet ne anksčiau, negu pasibaigia pirkimo sutarties sudarymo atidėjimo terminas – 5 (penkios) darbo dienos nuo pranešimo apie sprendimą sudaryti pirkimo sutartį išsiuntimo dienos. Atidėjimo terminas netaikomas Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 8 dalyje nustatytais atvejais, kai: 1) vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų; 2) pirkimo sutartis sudaroma dinaminės pirkimo sistemos pagrindu arba supaprastinto pirkimo sutartis – preliminariosios sutarties pagrindu; 3) pirkimo sutartis sudaroma žodžiu, kai tai leidžiama pagal įstatymą.
12.12. Jeigu Tiekėjas, kuriam buvo pasiūlyta sudaryti pirkimo sutartį, iki Perkančiojo subjekto nurodyto termino nepasirašo pirkimo sutarties, atsisako ją sudaryti arba nepateikia pirkimo sutarties įvykdymo užtikrinimo Sutartyje ir pirkimo dokumentuose nustatyta tvarka ir terminais, laikoma, kad Tiekėjas atsisakė sudaryti pirkimo sutartį. Tokiu atveju Perkantysis subjektas siūlo sudaryti pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti pirkimo sutartį, jeigu tenkinamos Įstatymo 58 straipsnio 1 dalyje nustatytos sąlygos.

13.1. Pretenzijos ir skundai bus nagrinėjami vadovaujantis Įstatymo VII skyriaus nuostatomis.

PRIEDAI:
1. Techninė specifikacija;
2. Pasiūlymo forma;
3.  Sutarties projektas;
4.  Deklaracija.

